b"\n_START_ARTICLE_\nEdifici al carrer de Vic, 15\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici entre mitgeres de planta baixa i dos pisos amb coberta a diverses vessants de teula \xc3\xa0rab. T\xc3\xa9 un pati central i un jard\xc3\xad a la part de darrere. L'estructura \xc3\xa9s de parets de c\xc3\xa0rrega i de forjats unidireccionals de biguetes de formig\xc3\xb3. Hi ha un ordre en la disposici\xc3\xb3 dels forats en la fa\xc3\xa7ana. En la planta baixa s'obre la porta principal d'arc de mig punt amb grosses dovelles i la porta del garatge que \xc3\xa9s de grans dimensions. Al primer pis s'obren quatre obertures, tres de les quals donen a balcons que no tenen volad\xc3\xads. Al segon pis hi ha quatre finestres. L'acabat de la fa\xc3\xa7ana \xc3\xa9s arrebossat i est\xc3\xa0 rematada per un r\xc3\xa0fec a mode de cornisa._NEWLINE_Degut a la nova alineaci\xc3\xb3 del carrer, els edificis de nova planta s'han de fer m\xc3\xa9s enrere que els m\xc3\xa9s antics, degut a aix\xc3\xb2 l'edifici del costat queda for\xc3\xa7a endavant respecte a aquesta casa, deixant al descobert part de la paret mitgera."